На основу члана 92. и члана 97. став 4. Закона о планирању и изградњи („Службени гласник РС'', бр. 72/2009, 81/2009-исправка, 64/2010 - одлука УС, 24/2011, 121/2012, 42/2013 – одлука УС, 50/2013- одлука УС, 98/2013 – одлука УС ,132/2014…9/2020) и члана 40. Статута општине Чајетина, („Службени лист општине Чајетина“ бр.2/2019 ) Скупштина општине Чајетина на електронској седници одржаној 01. априла 2021 . године, донела је

**ОДЛУКУ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА „УНИПРОМ ЈОВАНОВИЋ“ ДОО ПАРАЋИН**

**Члан 1.**

Овом одлуком о уређивању грађевинског земљишта предвиђа се изградња резервоара „Врањевина“ која ће се финансирати средствима инвеститора „Унипром Јовановић“ д.о.о. Параћин, што обухвата следеће радове:

1. грађевинске радове у предрачунској вредности од 60.439.454,20 динара;
2. машинске радове и опрему у предрачунској вредности од 9.928.041,00 динара,

у свему према приложеном предмеру и предрачуну који чини саставни део ове одлуке.

**Члан 2.**

На основу достављених предмера и предрачуна радова из члана 1. ове одлуке, и извршене контоле цена, укупна вредност радова је **70.367.495,20** динара, без припадајућег ПДВ-а.

**Члан 3.**

Инвеститор „УНИПРОМ ЈОВАНОВИЋ“ друштво са ограниченом одговорношћу из Параћина, Мајора Марка 48, (матични број: 07850719) на основу решења о измени грађевинске дозволе ROP-CAJ-23386-CPA-16/2021, заводни број: 351-265/2018-03 од 17. марта 2021. године, обавезан је да плати износ од **46.949.474,00** динара на име допирноса за уређивање грађевинског земљишта за изградњу објекта 2 на кат. парцели број 7404 КО Чајетина као и износ од 3.200.000,00 динара за 16 недостајућих паркинг места.

**Члан 4.**

Инвеститор ће финансирати извођење радова предвиђених чланом 1. ове одлуке и након потврде надлежног надзорног органа извршиће се коначни обрачун који ће бити умањен од утврђеног доприноса за уређивање грађевинског земљишта за изградњу објекта број 2 на кат. парцели бр. 7404 КО Чајетина.

С обзиром да је вредност утврђених доприноса мања од предрачунске вредности радова, преостали радови, преко утврђене висине доприноса за објекат из члана 3. Одлуке, биће умањени од доприноса за изградњу будућих објеката овог инвеститора или од доприноса другог инвеститора коме „Унипром Јовановић“ д.о.о. Параћин уступи своје потраживање које има према Општини Чајетина, а све у смислу Одлуке Скупштине општине број 02-72/2020-01 од 27. августа 2020. године.

**Члан 5.**

Овлашћује се Општинска управа да закључи уговор са финансијером у смислу члана 92. Закона о планирању и изградњи, у свему према предмеру и предрачуну за предметне радове, с тим што ће се коначан обрачун извршити након завршетка радова.

**Члан 6.**

Ова одлука ступа на снагу даном доношења а биће објављена у „Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-47/2021- 01 од 01. априла 2021. године**

**ПРЕДСЕДНИК**

**Скупштине општине,**

*Арсен Ђурић*